Document ID: 32013R1234

PROVEDBENA UREDBA KOMISIJE (EU) br. 1234/2013
оd 2. prosinca 2013.
o izmjeni Provedbene uredbe (EU) br. 1020/2012 o donošenju plana za dodjelu sredstava državama članicama za opskrbu hranom iz intervencijskih zaliha u korist najugroženijih osoba u Europskoj uniji za proračunsku godinu 2013.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 43. točke (f) i (g), u vezi s člankom 4.,
budući da:
(1)
Člankom 27. Uredbe (EZ) br. 1234/2007 kako je izmijenjena Uredbom (EU) br. 121/2012 Europskog parlamenta i Vijeća (2) za 2012. i 2013. uspostavljen je program za podjelu hrane najugroženijim osobama u Uniji koji se primjenjuje do završetka godišnjeg plana za 2013.
(2)
Provedbenom uredbom Komisije (EU) br. 1020/2012 (3) donesen je plan za opskrbu hranom najugroženijih osoba i dodijeljena su odgovarajuća financijska sredstva za proračunsku godinu 2013. U skladu s člankom 3. stavkom 1. Uredbe Komisije (EU) br. 807/2010 (4) razdoblje provedbe plana počinje 1. listopada i završava 31. prosinca sljedeće godine. Kako bi se osigurao nesmetani prijelaz na Fond za europsku pomoć najugroženijima kada se uspostavi 2014., posebno u pogledu dostave potpore i u skladu sa zahtjevima koje je Komisija zaprimila od Španjolske, Poljske i Slovenije, produženje razdoblja provedbe godišnjeg plana za 2013. za podjelu hrane u korist najugroženijih osoba smatra se prikladnim. Kako bi se osiguralo jednako postupanje, produženje se primjenjuje na sve države članice.
(3)
Zbog sudskih postupaka pokrenutih protiv natječajnih postupaka, Grčka se suočila s kašnjenjima pri potpisivanju ugovora o javnoj nabavi i u skladu s time zahtijevala je produženje roka za podnošenje zahtjeva za plaćanje navedenih u članku 4. prvom podstavku Provedbene uredbe (EU) br. 1020/2012. S obzirom na taj zahtjev i tešku financijsku situaciju s kojom se Grčka suočava, prikladno je odobriti to produženje. Kako bi se osiguralo jednako postupanje, odstupanje se primjenjuje na sve države članice. Budući da je utvrđeni rok za podnošenje zahtjeva za plaćanje 30. rujna, odstupanje bi se trebalo primjenjivati retroaktivno.
(4)
Za računovodstvene potrebe, predujmove koje su agencije za plaćanja isplatile korisnicima te obračun predujmova na razini korisnika trebalo bi knjižiti u godišnjim financijskim izvješćima Komisije. Stoga je prikladno da države članice utvrde datum do kojeg bi korisnici tih plaćanja trebali podnijeti troškovnike i određene druge informacije povezane s plaćanjem predujmova. Uz to, prikladno je utvrditi da rok do kojeg države članice dostavljaju podatke Komisiji bude 1. veljače 2014. koji je i rok za dostavljanje računovodstvenih informacija navedenih u članku 7. stavku 2. Uredbe Komisije (EZ) br. 885/2006 (5).
(5)
Provedbenu uredbu (EU) br. 1020/2012 trebalo bi na odgovarajući način izmijeniti.
(6)
Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Provedbena uredba (EU) br. 1020/2012 mijenja se kako slijedi:
1.
Umeće se sljedeći članak 1.a:
„Članak 1.a
Iznimno od članka 3. stavka 1. Uredbe (EU) br. 807/2010, razdoblje provedbe godišnjeg plana podjele za 2013. završava 28. veljače 2014.”
2.
Prvi stavak članka 4. zamjenjuje se sljedećim:
„Iznimno od članka 9. Uredbe (EU) br. 807/2010, za plan podjele za 2013., zahtjevi za plaćanje podnose se nadležnim tijelima svake države članice do 15. listopada 2013.”
3.
Članak 5. mijenja se kako slijedi:
(a)
u stavku 1., točka (b) zamjenjuje se sljedećim:
„(b)
poduzeli sve mjere kako bi osigurali završetak provedbe najkasnije do 28. veljače 2014.”,
(b)
umeće se sljedeći stavak 5.a:
„5.a Svi subjekti odabrani u skladu s člankom 4. stavcima 4. i 6. Uredbe (EU) br. 807/2010 i imenovane organizacije iz članka 27. stavka 1. Uredbe (EZ) br. 1234/2007 dostavljaju nadležnom tijelu države članice koje je odobrilo predujam sljedeće informacije:
(a)
troškovnike kojima se po stavkama opravdava korištenje predujmova do 15. listopada 2013.; i
(b)
potvrdu o iznosu nekorištenih predujmova preostalog na dan 15. listopada 2013. po stavkama.
Države članice utvrđuju datum za slanje informacija iz prvog podstavka kako bi se mogle uključiti u obavijest iz stavka 6.”;
(c)
stavak 6. zamjenjuje se sljedećim:
„6. Najkasnije do 1. veljače 2014., države članice obavješćuju Komisiju, uz informacije iz članka 7. stavka 2. Uredbe Komisije (EZ) br. 885/2006 (6), o ukupnom iznosu predujmova isplaćenih do 15. listopada 2013. u skladu sa stavkom 2. ovog članka koji nisu obračunati i koji se odnose na poslove koji još nisu završeni.
Članak 2.
Ova Uredba stupa na snagu na dan objave u Službenom listu Europske unije.
Članak 1. točka 2. primjenjuje se od 30. rujna 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. prosinca 2013.

Labels: 0
15
5